Publication: Magyar Közlöny
Issue: MK-2007-94 (Year: 2007, Number: 94)
Era: 2004-2010
Section: A FilmJus a szerzõi jogról szóló 1999. évi LXXVI. törvény (a továbbiakban: Szjt.) 16. § (1) bekezdése, 26. § (8) bekezdésének második mondata és 90. § (1) bekezdése alapján, az alábbiak szerint állapítja meg a filmalkotások nyilvánosság számára lehívásra („on demand”) hozzáférhetõvé tétele engedélyezése fejében fizetendõ jogdíjakat és e felhasználások egyéb feltételeit:
Paragraph Index: 556

1. A jogdíjközlemény személyi és tárgyi hatálya 1.1. A jelen jogdíjközlemény hatálya alá tartozó filmszerzõk: rendezõ, filmíró, operatõr és a FilmJus Felosztási Szabályzatában megjelölt, ezen kategóriákba sorolt egyéb alkotók. 1.2. A jelen jogdíjközleményben megállapított jogdíjak a már nyilvánosságra hozott magyarországi gyártású (azaz magyarországi székhelyû filmelõállító által elõállított) filmalkotásoknak vagy azok részleteinek (a továbbiakban együtt: filmalkotások) az 1.3. pontban meghatározott nyilvánosság számára lehívásra hozzáférhetõvé tétele engedélyezése fejében fizetendõk. 1.3. A nyilvánosság számára lehívásra hozzáférhetõvé tétel a filmalkotásoknak vezeték útján vagy bármely más eszközzel vagy módon a nyilvánosság számára hozzáférhetõvé tétele úgy, hogy a nyilvánosság tagjai a hozzáférés helyét és idejét egyénileg választhatják meg (a továbbiakban: lehívásra hozzáférhetõvé tétel vagy felhasználás). A lehívásra hozzáférhetõvé tétel megvalósul tekintet nélkül arra, hogy a nyilvánosság tagjai a lehívott filmalkotásokat számítógépre vagy bármely hordozóra letölthetik-e. 1.4. A filmalkotások lehívásra történõ hozzáférhetõvé tételéhez az engedélyt kizárólag a jelen jogdíjközleményben meghatározott filmalkotásokra és felhasználásokra, és kizárólag abban az esetben lehet megadottnak tekinteni, ha a szolgáltató [l. 4.1. a) pont] teljesíti a jelen jogdíjközleményben meghatározott feltételeket. 1.5. A filmalkotások lehívásra történõ hozzáférhetõvé tételéhez a jelen jogdíjközlemény szerinti engedélyen kívül az egyéb érintett jogosultak engedélye is szükséges. 1.6. A jogdíjfizetésre kötelezett mentesül a FilmJus-nak történõ jogdíjfizetés alól, ha a szerzõk vagy a filmelõállító (szerzõdéses vagy egyoldalú) nyilatkozatával igazolja, hogy az 1.1. pontban felsorolt filmszerzõk az adott felhasználás után egyedi megállapodás alapján jogdíjban részesülnek, vagy azt, hogy az 1.1. pontban felsorolt filmszerzõk kifejezetten lemondtak az adott felhasználás után õket megilletõ jogdíjról.

Source: https://magyarkozlony.hu/hivatalos-lapok/21ec741bd729d73a7d448f233f7766ebb77fc8fc/dokumentumok/35bc893b136c03ffec7de1b974143e7c2f9b9495/letoltes